CELEX: 32018R0277
Language: hu
Date: 2018-02-23 00:00:00
Title: A Bizottság (EU) 2018/277 végrehajtási rendelete (2018. február 23.) az (EU) 2015/207 végrehajtási rendeletnek a „Beruházás a növekedésbe és munkahelyteremtésbe” célkitűzésre és az európai területi együttműködési célkitűzésre vonatkozó végrehajtási jelentések módosított mintája, illetve az előrehaladási jelentés és az éves kontrolljelentések módosított mintája tekintetében történő módosításáról, valamint az említett rendeletnek a „Beruházás a növekedésbe és munkahelyteremtésbe” célkitűzésre vonatkozó végrehajtási jelentés mintája és az éves kontrolljelentés mintája tekintetében történő helyesbítéséről

24.2.2018   
            
            
               HU
            
            
               Az Európai Unió Hivatalos Lapja
            
            
               L 54/6
            
         A BIZOTTSÁG (EU) 2018/277 VÉGREHAJTÁSI RENDELETE
   (2018. február 23.)
   az (EU) 2015/207 végrehajtási rendeletnek a „Beruházás a növekedésbe és munkahelyteremtésbe” célkitűzésre és az európai területi együttműködési célkitűzésre vonatkozó végrehajtási jelentések módosított mintája, illetve az előrehaladási jelentés és az éves kontrolljelentések módosított mintája tekintetében történő módosításáról, valamint az említett rendeletnek a „Beruházás a növekedésbe és munkahelyteremtésbe” célkitűzésre vonatkozó végrehajtási jelentés mintája és az éves kontrolljelentés mintája tekintetében történő helyesbítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről szóló, 2013. december 17-i 1303/2013/EU európai parlamenti és tanácsi rendeletre (1) és különösen annak 111. cikke (5) bekezdésére és 127. cikke (6) bekezdésére,
   tekintettel az Európai Regionális Fejlesztési Alap által az európai területi együttműködési célkitűzésnek nyújtott támogatásra vonatkozó egyedi rendelkezésekről szóló, 2013. december 17-i 1299/2013/EU európai parlamenti és tanácsi rendeletre (2) és különösen annak 14. cikke (5) bekezdésére,
   az európai strukturális és beruházási alapok koordinációs bizottságával folytatott konzultációt követően,
   mivel:
   
               (1)
            
            
               Az 1303/2013/EU rendelet 52. cikke (2) bekezdésének b) pontja kimondja, hogy az előrehaladási jelentésnek értékelnie kell az intelligens, fenntartható és inkluzív növekedésre vonatkozó uniós stratégia, valamint az egyes alapokra vonatkozó, az említett rendelet 4. cikkének (1) bekezdésében említett küldetések megvalósításában elért előrehaladást, többek között az országspecifikus ajánlásokat is figyelembe véve.
            
         
               (2)
            
            
               Az 1303/2013/EU rendelet 52. cikke (2) bekezdésének b) pontjával való összhang biztosítása érdekében az említett értékelés során valamennyi vonatkozó országspecifikus ajánlást figyelembe kell venni, nem csak az újakat, ahogyan az (EU) 2015/207 bizottsági végrehajtási rendelet (3) I. melléklete I. részének 2. c) pontjában szerepel. Következésképpen ennek megfelelően módosítani kell az előrehaladási jelentésnek az (EU) 2015/207 végrehajtási rendelet I. mellékletében szereplő mintáját.
            
         
               (3)
            
            
               A területi fejlesztés integrált megközelítésének megvalósításához kapcsolódó jelentéstételi kötelezettségek egyértelműsítése érdekében módosítani szükséges a következőket, hogy kifejezetten felsorolják az integrált területi beruházásokat: i. az előrehaladási jelentésnek az (EU) 2015/207 végrehajtási rendelet I. mellékletének I. részében meghatározott mintája, ii. a „Beruházás a növekedésbe és munkahelyteremtésbe” célkitűzésre vonatkozó éves és záró végrehajtási jelentéseknek az említett rendelet V. mellékletének B. részében meghatározott mintája, iii. az európai területi együttműködési célkitűzésre vonatkozó végrehajtási jelentéseknek az említett rendelet X. mellékletének B. részében meghatározott mintája.
            
         
               (4)
            
            
               Az 1303/2013/EU rendelet 50. cikkének (2) bekezdésében előírtak szerint az európai strukturális és beruházási alapokra vonatkozó éves végrehajtási jelentésekben benyújtott adatok a teljes mértékben végrehajtott műveletek, valamint ahol a végrehajtás aktuális szakasza lehetővé teszi, a kiválasztott műveletek mutatóinak értékeire is vonatkoznak.
            
         
               (5)
            
            
               A jelentéstételi eljárások egyszerűsítése, a jelentéstételi kötelezettségekkel kapcsolatos jogbiztonság fokozása, valamint annak biztosítása érdekében, hogy az ellenőrzési adatok – különösen többéves vagy több projektet átfogó műveletek esetében – pontosan tükrözzék a végrehajtás tényleges előrehaladását, módosítani szükséges a „Beruházás a növekedésbe és munkahelyteremtésbe” célkitűzés keretében megvalósított programok éves végrehajtási jelentésének az (EU) 2015/207 végrehajtási rendelet V. mellékletében, illetve az európai területi együttműködési célkitűzés keretében megvalósított programok éves végrehajtási jelentésének az ugyanazon rendelet X. mellékletében meghatározott mintáját.
            
         
               (6)
            
            
               Az 1303/2013/EU rendelet 70. cikke (2) bekezdésének b) pontjában, illetve 98. cikkének (2) bekezdésében meghatározott összegek és felső határok csak az alapokból nyújtott támogatásra vonatkoznak, nem a teljes támogatásra. Az (EU) 2015/207 végrehajtási rendeletnek a „Beruházás a növekedésbe és munkahelyteremtésbe” célkitűzésre vonatkozó éves és záró végrehajtási jelentések mintáját meghatározó V. mellékletében szereplő több táblázat viszont a teljes támogatásra utal, így ezeket helyesbíteni szükséges.
            
         
               (7)
            
            
               Az (EU) 2015/207 végrehajtási rendelet V. mellékletének „A 2019-ben beadott jelentések és a záró végrehajtási jelentés (az 1303/2013/EU rendelet 50. cikkének (5) bekezdése)” című C. része azokra az elemekre vonatkozik, amelyeket az 1303/2013/EU rendelet 50. cikke (5) bekezdésének megfelelően 2019-ben és a záró végrehajtási jelentésben kell benyújtani, a többi évre vonatkozó jelentésben benyújtandó elemeken felül. Az (EU) 2015/207 végrehajtási rendelet V. mellékletének 15. pontja az említett melléklet B. részében szerepel, ezért helyesbítésre szorul.
            
         
               (8)
            
            
               Az 1303/2013/EU rendelet 127. cikkének (1) bekezdése meghatározza, hogy a nem statisztikai mintavételi módszerrel vett mintáknak legalább mekkora kört kell lefedniük. Az (EU) 2015/207 végrehajtási rendelet IX. melléklete 10.2. táblázatának (A műveletek ellenőrzésének eredményei) C oszlopa azonban csak azt határozza meg, mekkora „A szabálytalan kiadások összege a véletlenszerű mintában”. A 10.2. táblázatot ezért helyesbíteni kell egy másik oszlop beszúrásával, amely meghatározza mind a lefedett műveletek, mind a lefedett kiadások százalékos arányát.
            
         
               (9)
            
            
               A „fennmaradó hibaarány” fogalmát az (EU) 2015/207 végrehajtási rendelet IX. mellékletének (Az éves kontrolljelentés mintája) 5.9. pontjához fűzött 1. lábjegyzet határozta meg. A 10.2. táblázat (A műveletek ellenőrzésének eredményei) F oszlopának címe azonban más meghatározást tartalmaz, ezért helyesbítésre szorul.
            
         
               (10)
            
            
               Tekintettel arra, hogy az (EU) 2015/207 végrehajtási rendelet IX. melléklete 10.2. táblázatának (A műveletek ellenőrzésének eredményei) C oszlopa helyesbítésre kerül egy új, a véletlenszerű minta által lefedett körre vonatkozó oszlop és egy ahhoz kapcsolódó magyarázó lábjegyzet beszúrásával, és a táblázat F oszlopa is helyesbítésre kerül, az egyértelműség érdekében a IX. melléklet 10.2. táblázatát (A műveletek ellenőrzésének eredményei) teljes egészében fel kell váltani.
            
         
               (11)
            
            
               Az előirányzott intézkedések mielőbbi alkalmazásának lehetővé tétele érdekében e rendeletnek az Európai Unió Hivatalos Lapjában való kihirdetését követő napon hatályba kell lépnie.
            
         
               (12)
            
            
               Az (EU) 2015/207 végrehajtási rendeletet ezért ennek megfelelően módosítani és helyesbíteni kell,
            
         ELFOGADTA EZT A RENDELETET:
   1. cikk
   Az (EU) 2015/207 végrehajtási rendelet a következőképpen módosul:
   
               1.
            
            
               Az I. melléklet a következőképpen módosul:
               
                           a)
                        
                        
                           az I. rész 2. c) pontja helyébe a következő szöveg lép:
                           
                                       „c)
                                    
                                    
                                       Az európai strukturális és beruházási alapok vonatkozó országspecifikus ajánlásokhoz való hozzájárulásának bemutatása.”;
                                    
                                 
                     
                           b)
                        
                        
                           az I. rész 5. pontja egy új alponttal (ca) alpont) egészül ki:
                           
                                       „ca)
                                    
                                    
                                       Az 1303/2013/EU rendelet 15. cikke (2) bekezdése a) pontjának i. alpontjával kapcsolatban – a fenntartható városfejlesztést célzó integrált intézkedések végrehajtásának áttekintése.
                                       <type=&#x2019;S&#x2019; maxlength = 7000 input=&#x2019;M&#x2019;>&#x201D;
                                    
                                 
                     
                           c)
                        
                        
                           a III. részben a 11.1. pont címének helyébe a következő szöveg lép:„11.1.   A területfejlesztésre vonatkozó integrált megközelítés végrehajtásában elért eredmények, beleértve a demográfiai kihívásokkal, valamint az állandó vagy természeti hátrányokkal küzdő régiók fejlesztését, az integrált területi beruházásokat, a fenntartható városfejlesztést és az operatív program keretében végrehajtott, az adott közösség által vezérelt helyi fejlesztéseket”.
                        
                     
         
               2.
            
            
               Az V. melléklet a következőképpen módosul:
               
                           a)
                        
                        
                           az A. részben, a 3A. táblázatban a sorok megnevezése helyébe a következő szöveg lép:
                           
                                        
                                    
                                    
                                       „Összesített érték – a kiválasztott műveletek elvárt kimenetei [a kedvezményezettek által adott előrejelzés]”, illetve
                                    
                                 
                                        
                                    
                                    
                                       „Összesített érték – a műveletek által létrehozott kimenetek [tényleges teljesítmény]”;
                                    
                                 
                     
                           b)
                        
                        
                           a B. részben a 14.1. pont címének helyébe a következő szöveg lép:„14.1.   A területfejlesztésre vonatkozó integrált megközelítés végrehajtásában elért eredmények, beleértve a demográfiai kihívásokkal, valamint az állandó vagy természeti hátrányokkal küzdő régiók fejlesztését, az integrált területi beruházásokat, a fenntartható városfejlesztést és az operatív program keretében végrehajtott, az adott közösség által vezérelt helyi fejlesztéseket”.
                        
                     
         
               3.
            
            
               A X. melléklet a következőképpen módosul:
               
                           a)
                        
                        
                           az A. részben, a 2. táblázatban a sorok megnevezése helyébe a következő szöveg lép:
                           
                                        
                                    
                                    
                                       „Összesített érték – a kiválasztott műveletek elvárt kimenetei [a kedvezményezettek által adott előrejelzés]”, illetve
                                    
                                 
                                        
                                    
                                    
                                       „Összesített érték – a műveletek által létrehozott kimenetek [tényleges teljesítmény]”;
                                    
                                 
                     
                           b)
                        
                        
                           a B. részben a 11.1. pont címének helyébe a következő szöveg lép:„11.1.   A területfejlesztésre vonatkozó integrált megközelítés alkalmazásának eredményei, beleértve az integrált területi beruházásokat, a fenntartható településfejlesztést és az együttműködési program keretében végrehajtott, közösségvezérelt helyi fejlesztéseket”.
                        
                     
         2. cikk
   Az (EU) 2015/207 végrehajtási rendeletet a következőképpen kell helyesbíteni:
   
               1.
            
            
               Az V. mellékletet a következőképpen kell helyesbíteni:
               
                           a)
                        
                        
                           a 8. táblázatban (A keresztfinanszírozás felhasználása) a 4–6. oszlop helyébe a következő szöveg lép:
                           
                                       „4.
                                    
                                    
                                       5.
                                    
                                    
                                       6.
                                    
                                 
                                       A prioritási tengelyhez nyújtott uniós támogatáson belül képviselt arány (%) (3/a prioritási tengelyhez nyújtott uniós támogatás*100)
                                    
                                    
                                       A keresztfinanszírozás keretében felhasznált uniós támogatás összege a kedvezményezett által az irányító hatóság felé bejelentett elszámolható kiadás alapján (EUR)
                                    
                                    
                                       A prioritási tengelyhez nyújtott uniós támogatáson belül képviselt arány (%) (5/a prioritási tengelyhez nyújtott uniós támogatás*100)”
                                    
                                 
                     
                           b)
                        
                        
                           a 9. táblázatban (A program területén […] kívül végrehajtott műveletek költsége) a 3–6. oszlop helyébe a következő szöveg lép:
                           
                                       „3.
                                    
                                    
                                       4.
                                    
                                    
                                       5.
                                    
                                    
                                       6.
                                    
                                 
                                       A program területén kívül végrehajtott műveletek finanszírozására szánt uniós támogatás összege kiválasztott műveletek alapján (EUR)
                                    
                                    
                                       A prioritási tengelyhez nyújtott uniós támogatáson belül képviselt arány (%) (3/a prioritási tengelyhez nyújtott uniós támogatás*100)
                                    
                                    
                                       A program területén kívül végrehajtott műveletekhez felhasznált uniós támogatás összege a kedvezményezett által az irányító hatóság felé bejelentett elszámolható kiadás alapján (EUR)
                                    
                                    
                                       A prioritási tengelyhez nyújtott uniós támogatáson belül képviselt arány (%) (5/a prioritási tengelyhez nyújtott uniós támogatás*100)”
                                    
                                 
                     
                           c)
                        
                        
                           a 14.6. és a 15. pont közé beillesztésre kerül, a 15. és a 16. pont közül pedig törlésre kerül a következő szöveg:
                           „C. RÉSZ
                           
                           A 2019-BEN BEADOTT JELENTÉSEK ÉS A ZÁRÓ VÉGREHAJTÁSI JELENTÉS (az 1303/2013/EU rendelet 50. cikkének (5) bekezdése)”.
                        
                     
         
               2.
            
            
               A IX. mellékletben a 10.2. táblázatot (A műveletek ellenőrzésének eredményei) a következő táblázat váltja fel:
               „10.2.   A műveletek ellenőrzésének eredményei
               
                           Alap
                        
                        
                           A program CCI-száma
                        
                        
                           A program neve
                        
                        
                           A
                        
                        
                           B
                        
                        
                           C
                        
                        
                           D
                        
                        
                           E
                        
                        
                           F
                        
                        
                           G
                        
                        
                           H
                        
                        
                           I
                        
                     
                           A mintavétel alapjául szolgáló alapsokaságra vonatkozó összeg euróban (4)
                           
                        
                        
                           A számviteli évre vonatkozó, a véletlenszerű mintában ellenőrzött kiadás
                        
                        
                           A véletlenszerű, nem statisztikai minta által lefedett kör (5)
                           
                        
                        
                           A szabálytalan kiadások összege a véletlenszerű mintában
                        
                        
                           Teljes hibaarány (6)
                           
                        
                        
                           A teljes hibaarány eredményeképpen végrehajtott kiigazítások
                        
                        
                           Fennmaradó teljes hibaarány
                        
                        
                           Egyéb ellenőrzött kiadás (7)
                           
                        
                        
                           Szabálytalan kiadások összege az egyéb ellenőrzött kiadásokban
                        
                     
                           Összeg (8)
                           
                        
                        
                           % (9)
                           
                        
                        
                           a minta által lefedett műveletek százalékos aránya
                        
                        
                           a minta által lefedett kiadások százalékos aránya
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
         3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. február 23-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 320. o.
   
   
      (2)  HL L 347., 2013.12.20., 259. o.
   
   
      (3)  A Bizottság (EU) 2015/207 végrehajtási rendelete (2015. január 20.) az előrehaladási jelentések mintája, a nagyprojektekre vonatkozó információk benyújtásának formátuma, a közös cselekvési terv mintája, a „Beruházás a növekedésbe és munkahelyteremtésbe” célkitűzésre vonatkozó végrehajtási jelentések mintája, a vezetői nyilatkozat, az auditstratégia, az auditvélemény és az éves kontrolljelentés mintája, a költség-haszon elemzés módszertana, valamint az 1299/2013/EU európai parlamenti és tanácsi rendelet alkalmazásában az európai területi együttműködési célkitűzésre vonatkozó végrehajtási jelentések mintája tekintetében az 1303/2013/EU európai parlamenti és tanácsi rendelet végrehajtására vonatkozó részletes szabályok megállapításáról (HL L 38., 2015.2.13., 1. o.).
   
      (4)  Az A oszlop a véletlenszerű mintavétel (lásd az 1303/2013/EU rendelet 127. cikkének (1) bekezdését) alapjául szolgáló alapsokaságra vonatkozik, azaz a bejelentett kiadások teljes összegére (az 1303/2013/EU rendelet 137. cikke (1) bekezdésének a) pontjában említettek szerint, az elszámolások 1. függelékének A oszlopában szereplő összegeknek megfelelően), levonva ebből a negatív mintavételi egységeket, amennyiben voltak ilyenek. Adott esetben a fenti 5.4. szakaszban kell magyarázó megjegyzéseket fűzni az adathoz.
   
      (5)  Ez – nem statisztikai mintavételi módszer alkalmazása esetén – az 1303/2013/EU rendelet 127. cikke (1) bekezdésének utolsó albekezdésében meghatározott minimális lefedettségi küszöbre vonatkozik. A bejelentett kiadások 10 %-át előíró követelmény a mintában szereplő kiadásokra vonatkozik, függetlenül attól, hogy részmintavételt alkalmaznak-e. Ez azt jelenti, hogy a mintának a bejelentett kiadások legalább 10 %-át kell kitennie, de ha részmintavételt alkalmaznak, akkor ennél kisebb is lehet a ténylegesen ellenőrzött kiadások mennyisége.
   
      (6)  A teljes hibaarányt az ellenőrzött mintára vagy a véletlenszerű minta kiválasztásának alapjául szolgáló sokaságra alkalmazott pénzügyi korrekciók előtt kell számítani. Ha a véletlenszerű minta egynél több alapot vagy programot fed le, az E oszlopban feltüntetett teljes (számított) hibaarány a teljes sokaságra vonatkozik. Rétegezés esetén a fenti 5.7. szakaszban további információkat kell közölni rétegek szerinti bontásban.
   
      (7)  Megfelelő esetben a H oszlop a kiegészítő mintából származó ellenőrzött kiadásra vonatkozik.
   
      (8)  Ez az oszlop az ellenőrzött kiadások összegére vonatkozik, és ki kell tölteni, függetlenül attól, hogy statisztikai vagy nem statisztikai mintavételi módszereket alkalmaztak-e. Amennyiben a 480/2014/EU rendelet 28. cikke (9) bekezdésének megfelelően részmintavételre kerül sor, csak az említett rendelet 27. cikkének megfelelően ténylegesen ellenőrzött kiadási tételek összege szerepelhet ebben az oszlopban.
   
      (9)  Ez az oszlop az ellenőrzött kiadások által az alapsokaságon belül képviselt százalékos arányára vonatkozik, és ki kell tölteni, függetlenül attól, hogy statisztikai vagy nem statisztikai mintavételi módszereket alkalmaztak-e.”